**La vârsta a treia**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât ar fi lumea de rea,

Orice-ar face, orce-ar spune,

Cu-o nevastă ca a mea,

An de an devin mai june

Şi ferice, şi vioi,

Tânăr ca o primăvară,

Făr’ să dau ceasu-napoi,

Cu aşa o Mărioară,

Iar de când sunt pensionar,

Poa’ s-adune orişicare,

Ca şi un celibatar,

Bun aş fi de-nsurătoare,

Dar de spus n-am să vă spui,

Nici prin gând, nici pomeneală,

Câte toamne-am pus în cui…

Faceţi doar o socoteală,

După ce o întrebaţi

Pe Măria câţi ani are,

Căci eu sunt, de adunaţi,

Cu un an ca ea mai mare!

Valeriu Cercel